Hej Bolius

Jeg bor i hus fra 2009, hvor jeg vil bore hul, 108 mm, til en duka genvindings-udluftning. Jeg har mursten ude og gips inde og tænker, at når man borer hullet, bryder man dampspærren.

Er det et problem, eller er der en god løsning på dette? Duka skriver, at tætning omkring med fuge er tæt nok. Hvad mener I om dette?

Mvh.Henrik H


Nyt hul i facaden til ventilator, hvordan sikrer jeg tæt dampspærre?
Hej Henrik

Der sidder kun en dampspærre i væggen, hvis der er tale om lette vægge (gips, træ eller lign.).

Men ja, den bør sikres bedst muligt. Og her mener jeg ikke, at en gang fugeklister er nok.

Måske kan du via det relativt store hul få en ventilations-manchet listet ind og klæbet fast til den eksisterende dampspærre? Alternativt kan du åbne lidt mere omkring selve hullet og lukke det simpelt igen bagefter. Men det kommer an på, hvad bagvæggene er lavet af.

Søg på ”dampspærre manchet ventilation”, og du skal finde.

Held og lykke med det.

